CELEX: 32019D0712(01)
Language: et
Date: 2019-07-01 00:00:00
Title: Euroopa Parlamendi juhatuse otsus, 1. juuli 2019, millega muudetakse Euroopa Parlamendi liikmete põhimääruse rakendusmeetmeid

12.7.2019   
               
               
                  ET
               
               
                  Euroopa Liidu Teataja
               
               
                  C 235/3
               
            
         EUROOPA PARLAMENDI JUHATUSE OTSUS,
         1. juuli 2019,
         millega muudetakse Euroopa Parlamendi liikmete põhimääruse rakendusmeetmeid
         (2019/C 235/03)
         EUROOPA PARLAMENDI JUHATUS,
         võttes arvesse Euroopa Liidu toimimise lepingut, eriti selle artikli 223 lõiget 2,
         võttes arvesse Euroopa Parlamendi liikmete põhimäärust, (1)
         
         võttes arvesse Euroopa Parlamendi kodukorra artiklit 25
         ning arvestades järgmist:
         
                     (1)
                  
                  
                     Juhatus võttis oma 10. detsembri 2018. aasta koosolekul vastu uued reeglid parlamendiliikmete praktikantide kohta, (2) nähes ette võimaluse lubada parlamendiliikmete rühmadel võtta tööle praktikante ning lisades makseagendi hallatavate lepingute hulka praktikalepingud, mille parlamendiliikmed on sõlminud valimisriigis asuvate praktikantidega. Kõnealused reeglid jõustuvad 2. juulil 2019.
                  
               
                     (2)
                  
                  
                     2019. aasta mais kiitsid kvestorid heaks uue elektroonilise süsteemi, et automatiseerida parlamendiliikmete lennureiside hüvitamine (3) ning sellega ratsionaliseerida, parandada ja kiirendada parlamendiliikmete taotluste haldamist.
                  
               
                     (3)
                  
                  
                     Euroopa Parlamendi liikmete põhimääruse rakendusmeetmeid (4) („rakendusmeetmed“) tuleb vastavalt kohandada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusmeetmeid muudetakse järgmiselt.
            
                        1)
                     
                     
                        Artiklit 13 muudetakse järgmiselt:
                        
                                    a)
                                 
                                 
                                    lõike 1 punkt a asendatakse järgmisega:
                                    
                                                „a)
                                             
                                             
                                                lennureisi korral nimelised piletid ja kõik pardakaardid või elektrooniline tõend piletite kasutamise kohta;“;
                                             
                                          
                              
                                    b)
                                 
                                 
                                    lõige 4 asendatakse järgmisega:
                                    
                                       „4.   Ostes piletid Euroopa Parlamendi reisibüroost, võib parlamendiliige ainuisikulisel vastutusel ja vastuvõtukviitungile alla kirjutades taotleda, et pädev teenistus hüvitaks piletite maksumuse otse reisibüroole. Sellisel juhul võib pädev teenistus võtta lõikes 1 loetletud tõendavad dokumendid reisibüroo reserveerimissüsteemist.“;
                                    
                                 
                              
                  
                        2)
                     
                     
                        Artikli 34 lõike 2 esimene lõik asendatakse järgmisega:
                        
                           „2.   Mitu parlamendiliiget võivad kirjalikul kokkuleppel moodustada rühma ühe või mitme lõikes 1 osutatud assistendi või ühe või mitme praktikandi ühiseks töölevõtmiseks või nende teenuste ühiseks kasutamiseks. Sellisel juhul määravad asjaomased parlamendiliikmed endi seast ühe või mitu parlamendiliiget, kellel on volitused rühma nimel lepingule alla kirjutada või esitada töölevõtmise taotlus.“;
                        
                     
                  
                        3)
                     
                     
                        Artikli 35 lõige 1 asendatakse järgmisega:
                        
                           „1.   Parlamendiliikme või parlamendiliikmete rühma poolt sõlmitud töölepingute ja teenuslepingute ning valimisriigis asuvate praktikantidega sõlmitud praktikalepingute haldamine peab toimuma liikmesriigis registreeritud makseagendi kaudu.“;
                        
                     
                  
                        4)
                     
                     
                        Artiklit 36 muudetakse järgmiselt:
                        
                                    a)
                                 
                                 
                                    lõige 5 asendatakse järgmisega:
                                    
                                       „5.   Parlamendiliikme taotluse alusel maksab Euroopa Parlament erandkorras tema nimel netopalga otse assistentidele, kellega parlamendiliige on sõlminud töölepingu. Makseagent teatab pädevale teenistusele viivitamata sotsiaalkindlustusmaksete ja maksude summad ning koostab palgatõendid.“;
                                    
                                 
                              
                                    b)
                                 
                                 
                                    lõige 5a jäetakse välja.
                                 
                              
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
         
            (2)  Euroopa Parlamendi juhatuse 10. detsembri 2018. aasta otsus parlamendiliikmete praktikantide kohta.
         
            (3)  Kvestorite 13. mai 2019. aasta teatis 19/2019.
         
            (4)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).